cyanic-selkie/wikianc huggingface dataset:
Keane
Keane (borið fram ) er bresk píanórokkhljómsveit frá Battle í Austur-Sussex á Englandi. Hún var stofnuð árið 1994 sem The Lotus Eaters en árið 1997 var núverandi nafn tekið upp. Sveitina skipa þeir Tim-Rice Oxley (lagahöfundur, bassaleikari, píanóleikari), Tom Chaplin (söngvari) og Richard Hughes (trommari). Gítarleikarinn Dominic Scott yfirgaf hjómsveitina árið 2001. Keane er fræg fyrir að nota píanó sem aðal hljóðfæri í stað gítars og hefur þannig náð að skapa sér ákveðna sérstöðu gagnvart öðrum rokkhljómsveitum. Árið 2006 byrjuðu þeir að nota brenglað píanóhljóð og nokkrar gerðir hljóðgervla. Undanfarið hafa þeir notað hljóðfæri eins og banjó, fiðlur, saxófóna og kassagítar á ný.
Fyrstu tvær breiðskífur hljómsveitarinnar, Hopes and Fears og Under the Iron Sea, nutu mikilla vinsælda á Bretlandi og seldust mjög vel um allan heim. Fyrsta platan þeirra vann nokkur verðlaun og var söluhæsta plata Bretlands árið 2004. Önnur platan seldist í 222.000 eintökum fyrstu vikuna í júní 2006. Í maí 2008 kusu lesendur tímaritsins Q bæði plötuna Hopes and Fears (#13) og Under the Iron Sea (#8) á meðal þeirra bestu í sögu Bretlands. Keane, Bítlarnir, Oasis og Radiohead voru einu hljómsveitirnar sem höfðu tvær eða fleiri plötur í tuttugu efstu sætunum.
Stofnun sveitarinnar
Bróðir Tims Rice-Oxley — sem heitir líka Tom — fæddist nokkrum mánuðum eftir fæðingu Toms Chaplin, sem fæddist þann 8. mars 1979. Tim og Tom urðu vinir, eins og móðar sínar. Fáðir Tom var skólastjóri Vinehall School í Robertsbridge (í eigu fjölskyldu Toms) í 25 ára. Þessi var skólinn sem allir þrír fóru í þangað til þeir voru 13 ára. Síðar fóru þeir í Tonbridge School, þar sem Tim og Dominic Scott hittust. Báðir þeirra komust að þeim líkaði vel við að spila tónlist (Tom hafði líka lært að spila þverflautu) en álitu ekki að þetta gæti verið starfsferill fyrir þá.
Árið 1995, þegar Tim var að læra gráðu í fornfræði hjá háskólanum University College London, hann stofnaði rokkhljómsveit með Dominic, og bauð að Richard Hughes spilaði trommur. The Lotus Eaters byrjaði að spila tónlist af uppáhaldshljómsveitum meðlimanna, til dæmis U2, Oasis og The Beatles, og æfði heima.
Tom fór til Suður-Afríku í sumar ársins 1997 til að gerast sjálfboðaliði í eitt ár. Reynsla sem hann fékk þar endurspeglaði í hljómsveitinni seinna þegar Keane tók þátt í herferðinni Make Poverty History. Þegar hann kom aftur einu ári síðar í júlí 1998, Richard sagði „við höfum gigg eftir tíu dögum“ þegar þeir fóru til að sækja Tom frá flugvellinum. Með lögum að þeir höfðu skrifað þeir sjálfir á kránni Hope & Anchor í Islington þann 13. júlí 1998. Sama árið fór Tom í háskólanum í Edinborg til að læra gráðu í listasögu. Síðar gaf hann gráðuna sína upp á bátinn og flutti til Londons til þess að fylgja sívirkum tónlistarferli með vinum sínum. Eftir á þeir leikuðu í fyrstu, fóru þeir á ferðalagi um krána í London.
Johnny Depp
thumb|right|250px|Johnny Depp árið 2020. John Christopher Depp II, þekktastur sem Johnny Depp, (fæddur 9. júní 1963) er bandarískur leikari.
Depp fæddist í Owensboro, Kentucky en var alinn upp í Flórída. Hann hætti í skóla í von um að ná frama sem rokkstjarna þegar hann var fimmtán ára. Hann var í mörgum bílskúrsböndum þar á meðal The Kids.
Hann byrjaði fyrst að leika eftir heimsókn til L.A með þáverandi konu sinni, Lorian Alison sem kynnti hann fyrir leikaranum Nicolas Cage. Frumraun hans í kvikmyndageiranum var A Nightmare on Elm Street árið 1984. Hann skaust upp á stjörnuhimininn þegar hann tók við af „Jeff Yagher“ í hlutverkinu sem leynilögreglan Tommy Hanson í vinsælu sjónvarpsþáttunum 21 Jump Street.
Þegar hann hitti Tim Burton var hann búinn að leika í nokkrum unglingamyndum en fyrsta myndin sem hann lék í þar sem Tim Burton var leiksstjóri var Edward Scissorhands. Í kjölfar velgengni kvikmyndarinnar fór hann að velja hlutverk sem koma gagnrýnendum og áhorfendum á óvart. Hann hélt áfram að fá góða gagnrýni og auka vinsældir með því að taka aftur þátt í kvikmynd með Tim Burton sem aðalhlutverkið í myndinni Ed Wood það var árið 1994. árið 1997 lék hann leynilögreglumann hjá FBI í myndinni Donnie Brasco sem var byggð á raunverulegum atburðum, hann lék á móti Al Pacino. Árið 1998 lék hann í Fear and Loathing in Las Vegas. Árið 1999 lék hann í vísindaskáldsögu- og hryllingsmyndinni The Astronaut's Wife. Sama ár þá lék hann aftur í mynd sem Tim Burton leiksstýrði myndin hét Sleepy Hollow. Depp hefur leikið margar persónur á ferlinum, þar á meðal sjóræningjann Jack Sparrow í Pirates of the Caribbean myndunum.
Hann hefur verið tilnefndur til 92 verðlauna en unnið 37 af þeim. Þar á meðal hefur hann verið tilnefndur til Óskarsverðlauna þrisvar sinnum.
Einkalíf
Depp á tvö börn með fyrrum eiginkonu sinni, Vanessu Paradis.
Árið 2022 komst í hámæli dómsmál Depps gegn Amber Heard, leikkonu sem hann var giftur um tveggja ára skeið. Heard sakaði Depp um heimilisofbeldi og fór hann í meiðyrðamál við hana vegna ummæla sem hún lét falla um hann. Depp vann málið.
Innsævi
Innsævi er það hafsvæði sem er innan landhelgi ríkis, þ.e. innan svonefndrar grunnlínu sem ríkið hefur markað sér. Skipgengar ár, vötn, innhöf og skipaskurðir innan ríkisins teljast einnig til innsævis og einnig allar hafnir þess við ströndina. Sumir skipaskurðir sem notaðir eru sem alþjóðlegar siglingarleiðir falla þó ekki undir innsævi. Á innsævinu hefur ríkið algjöran fullveldisrétt líkt og á landi, það getur til dæmis tekið sér fulla lögsögu yfir þeim erlendu skipum sem stödd eru á hafsvæðinu. Erlend skip mega ávallt leita hafnar í neyðartilvikum en að öðru leyti hafa skip engan sjálfkrafa rétt til að leita hafnar nema um það hafi sérstaklega verið samið milli ríkisins þar sem skipið er skráð og hafnarríkisins. Almennt er skipum þó heimilt að leita hafnar nokkuð frjálslega þar sem flest ríki hafa skrifað undir þjóðréttarsamninga þess efnis.
Ryðfrítt stál
thumb|200px|Steikarpanna úr ryðfríu stáli.
Ryðfrítt stál er stál, þ.e. málmblanda járns og kolefnis, með að minnsta kosti 11,5% króminnihald. Eins og nafnið gefur til kynna ryðgar ryðfrítt stál mjög lítið samanborið við venjulegt stál. Harry Brearley fann það upp árið 1913 í Brown-Firth-rannsóknastofunni í Sheffield á Englandi. Hann var að rannsaka leiðir til að draga úr tæringu í byssuhlaupum, þegar hann tók eftir því að prufa, sem hann hafði hent, ryðgaði ekki.
Hið mikla oxunarviðnám ryðfrís stáls í lofti við staðalhitastig fæst yfirleitt með því að hafa króminnihald þess meira en 12% (mælt í þyngd). Krómið myndar lag af króm(III)oxíði (Cr2O3) þegar það kemst í snertingu við súrefni. Þetta lag er of þunnt til að það sjáist, sem þýðir að málmurinn helst gljáandi. Það er hins vegar vatnshelt og loftþétt og verndar málminn undir laginu. Ef málmhluturinn rispast þannig að lagið rofnar myndast það tiltölulega fljótt aftur. Þetta fyrirbæri er kallað óvirknun og sést einnig í öðrum málmum, til dæmis áli. Þegar ryðfríir stálpartar eins og rær og boltar eru skrúfaðir saman, geta oxíðlögin skrapast af. Þegar oxíðið myndast aftur geta hlutirnir líkt og gróið saman og verða áhrifin þá svipuð því sem þeir hafi verið soðnir saman.
Under the Iron Sea
Under the Iron Sea er önnur stúdíóplata bresku hljómsveitarinnar Keane og kom hún út árið 2006.
Leikjarannsóknir
Leikjarannsóknir (e. game studies eða ludology) eru rannsóknir á leikjum, leikjaspilun, spilurum, leikjasamfélögum og leikjamenningu. Leikjarannsóknir eru menningarfræði sem fjallar um allar gerðir leikja á ýmsum tímum mannkynssögunnar. Þessi fræðigrein tengist þannig mörgum fræðasviðum svo sem þjóðfræði og  rannsóknum tengdum menningararfi, félagsfræði og sálfræði, leikjahönnun, leikjaspilun og hlutverki leikja í menningu og samfélagi. Tölvuleikjafræði er ein grein leikjarannsókna en leikjarannsóknir eru víðfeðmara hugtak og ná yfir íþróttaleiki og borðleiki og fleira. Fyrir tíma tölvuleikja voru leikjarannsóknir einkum staðsettar innan mannfræði.
Í kringum árþúsundamótin var ágreiningur milli spilunarsinna (e. ludologists) og frásagnarsinna (e. narratologists) áberandi. Frásagnarsinnar litu á tölvuleiki eins og frásögn eða sögu og vildu nota greiningaraðferðir frá bókmenntu og fjölmiðlafræðum en spilunarsinnar bentu á þörf á nýjum nálgunum og hugtökum til að rannsaka leiki.
Guðrún Gottskálksdóttir
Guðrún Gottskálksdóttir (f. um 1510) var íslensk kona á 16. öld, dóttir Gottskálks Nikulássonar Hólabiskups og fylgikonu hans, Guðrúnar Eiríksdóttur, og systir Odds Gottskálkssonar.
Guðrún fæddi þríbura í Bræðratungu síðar um sumarið en þeir dóu allir. Gissur vildi fyrirgefa Guðrúnu og ganga að eiga hana (hann á að hafa sagt „Það var hlaup og það var hofmannshlaup; ég skal taka Gunnu mína í sætt aftur“) en hún vildi þá ekkert með hann hafa. „Fór hún þá hingað og þangað, því hún vildi ekki heldur aðhyllast hann bróður sinn; var hún þversinnuð kona,“ segir í Biskupasögum. Hún dó þó hjá Oddi bróður sínum, ógift, og erfði sonur Odds eignir hennar.
Valbrandur
Valbrandur er íslenskt karlmannsnafn.
Melanotaenia parkinsoni
Melanotaenia parkinsoni er tegund af regnbogafiskum sem er frá suðaustur Nýju-Gíneu.
Herbert Marcuse
Herbert Marcuse  (19. júlí 1898 — 29. júlí 1979) var þýskur-Bandarískur heimspekingur, félagsfræðingur, pólitískur kenningasmiður og einn af meðlimum Frankfurtskólans. Hann gagnrýndi kapítalisma, nútímatækni, sögulega efnishyggju og afþreyingarmenningu og taldi þá þætti vera nýja tegund félagslegs stjórntækis síns tíma. Hann hafði mikil áhrif á og studdi róttæklinga sjötta og sjöunda áratugarinns, var einn helsti kenningarsmiður Stúdendahreyfinga frelsisbaráttunnar, bæði í Bandaríkjunum og Evrópu. Hann kenndi við háskóla og sinnti ýmiskonar rannsóknarstörfum fyrir Bandaríska ríkið. Marcuse var einn af merkustu fræðimönnum 20 aldarinnar.
Ævi og störf
Marcuse fæddist í Berlín í Þýskalandi en lést eftir að hafa fengið heilablóðfall. Hann þrígiftist og eignaðist einn son. Hann fluttist til Bandaríkjanna árið 1934, öðlaðist ríkisborgararétt árið 1940 og bjó þar til dauðadags. Marcuse stundaði nám við háskólann í Berlin og Freiburg þar sem hann fékk Ph.D árið 1922.
Í Bandaríkjunum starfaði hann hjá ríkinu við rannsóknir á ýmsum verkefnum s.s. eins og Þýskalandi í seinni heimstyrjöldinni, einnig starfaði Marcuse sem yfirmaður Seðlabanka Evrópu í Bandaríkjunum. Eftir 1952 hóf hann störf sem kennari í Bandarískum háskólum. Marcuse var pólitískur hugmyndasmiður og einn helsti kenningasmiður hins nýja vinstris. Með gagnrýni sinni á kapítalismanum varð hann þekktur sem faðir hins nýja vinstris og kom oft fram á mótmælum stúdenta í frelsisbaráttunni. Honum líkaði ekki sú fjölmiðlaathygli sem hann fékk út á það og eftir 1965 snéri hann sér alfarið af kennslu, skrifum og hélt fyrirlestra um heiminn til dauðadags.
Frankfúrtskólinn og Critical theory
Árið 1933 gekk hann til liðs við hóp manna sem kenndu sig við Frankfurtskólann og varð einn af helstu kenningarsmiðum stefnu þeirra ásamt Max Horkheimer og Theodor Adorno. Hann starfaði með skólanum frá Bandaríkjunum allt til dauðadags og tók þátt í að þróa Critical Theory þar sem samfélagið og menning samtímans var skoðað.
Fræðistörf
Verk Marcuse einkenndust að mestu leiti á endurskoðun á upphafstúlkunum Karl Marx. Hann sannmælist Marx en víkkaði út hugmyndir hans. Marcues skrifaði um, skoðaði og gagnrýndi einokun kapítalisma og fasisma. Hann talaði um að alræðisvald gæti viðgengis innan kapítalískra ríkja og var gagnrýndur af íhaldsmönnum fyrir vikið. Hann taldi menn finna sál sína í dauðum hlutum fjöldaframleiðslunar. Að þrýstingur neyslusmafélagsis skapaði falskar þarfi hjá fólki sem tapaði þannig frelsi sínu, m.a. til að standa upp og berjast. Samfélagið væri því einsleitt og félagslega stýrt af kapítalismanum.
Ein af þekktustu verkum Marcuse eru Eros and Civilization (1955) og One-Dimensional man (1964) eða Hinn einvíði maður sem talin er eitt mikilvægasta verk The Critical theory Frankfurtskólans. Önnur verk voru meðal annars, A Critical Analysis (1958) og Celebrated as Father of the new left.
Hinn einvíði maður
Marcuse skrifar Einvíða manninn á fimmta og sjötta tug síðustu aldar. Þar greinir hann samtímasamfélag sitt og gagnrýnir það harðlega. Bókin er ádeila á kapítalisma, kommúnisma og hin nútíma vestrænu samfélög sem félagslegt stjórntæki samfélagsins. Marcuse var svartsýnn á þann möguleika að samfélagið lagist og frelsist en lýsir þó vonum heimspekinga að í stað einsleitar hegðunar og hugsanagangs geti komið aukið frelsi og aukin hamingja. Í bókinni lýsir Marcuse þeim tækniframförum sem hafa orðið í samfélaginu, hvernig sú þróun hefur haft varanleg áhrif á vinnuaflið og afþreyingu fólks. Hann lítur ekki á tækniframfarirnar sem jákvæðar afleiðngar fólks heldur beina ógn við frelsi þess og sjálfstæði.
Litunarjafni
Litunarjafni (fræðiheiti Diphasiastrum alpinum) er lágvaxin jurt af jafnaætt með langa jarðlæga stöngla með uppréttum marggreindum greinum. Hann finnst helst í bollum og snjódældum og er nokkuð algengur þar sem hæfilega snjóþungt er.
Litunarjafni var notaður til litunar. Í Svarfdælasögu segir frá bræðrum sem sækja litunargrös fyrir móður sína. Í Landnámabók segir frá jafnabelg sem Klaufi hjó og olli það vígaferlum. Litunarjafni var notaðan til að lita ullarvarning gulan og var jafninn lagður í bleyti í sólarhring og þá dreift yfir ullina og hún vafin saman og svo sett í ketill með vatni og soðið við lítinn hita í nokkra tíma. Með því að nota litunarjafna með hvítmöðru (Galium normanii) var hægt að fá gulrauðan lit. Litunarjafni var einnig notaður sem litfestir með öðrum litunarjurtum.
Pep Guardiola
Josep "Pep" Guardiola Sala er spænskur knattspyrnuþjálfari og fyrrum leikmaður. Hann hefur þjálfað Manchester City frá 2016. Hann á met yfir flesta sigurleiki í röð La Liga, Bundesliga og ensku úrvalsdeildinni. Sem leikmaður var hann lengst af hjá FC Barcelona og vann deildina sex sinnum með félaginu. Hann var í landsliði Spánar og Katalóníu. Pep spilaði sem varnarsinnaður miðjumaður.
Guardiola er sigursæll þjálfari og vann þrefalt á fyrsta tímabilinu með Barcelona; La Liga, Meistaradeild Evrópu og Copa del Rey, Með Bayern sigraði hann deildina öll ár sem hann var þar og með Manchester City hefur hann unnið deildina fimm sinnum ásamt fimm bikartitlum. Tímabilið 2022-2023 vann hann Meistaradeildina með Manchester City.
Áberandi samkeppni hefur verið milli hans og Jürgen Klopp stjóra Liverpool FC.
Guardiola hefur stutt sjálfstæði Katalóníu.
Sveinsína
Sveinsína er íslenskt kvenmannsnafn.
Mersía
thumb|200px|Konungsríki í Bretlandi um árið 800.
Mersía (enska: Mercia, fornenska: Mierce eða Myrce) var engilsaxnekst konungsríki og eitt ríkjanna sjö í Sjökonungaríkinu. Það var á svæðinu sem umkringir ána Trent; þetta svæði er þekkt sem Miðhéruð Englands (e. Midlands) í dag. Orðið „Mersía“ er dregið frá latneska heitinu "Mercia", sem er latnesk umritun enska orðsins, sem þýðir „fólkið sem býr við landamærið“ (af sömu rót og ísl. orðið "mörk"). Mersía átti landamæri við Norðymbraland, Powys, konungsríkin í Suður-Wales, Wessex, Sussex, Essex og Austur-Anglíu. Stundum er nafnið „Mersía“ notað í dag í nöfnum samtaka og annarra stofnana.
Fyrsti konungur Mersíu sem þekkt er um var Creoda, sem var talinn vera sonarsonarsonur Icels. Hann kom til ríkis um árið 584 og byggði vígi í Tamworth, sem varð hásæti Mersíu. Sonur hans Pybba tók við af honum árið 593. Cearl, ættingi Creoda, tók við af Pybba árið 606. Árið 615 giftist dóttir Cearls, Cwenburga, Edwin konungi Deira. Næsti konungur Mersíu var Penda, sem var á hásæti frá 626 eða 633 til 655. Sumt af því sem er þekkt um Penda kemur frá frásögn Beda prests, sem var illa við Penda vegna þess að hann var konungur ríkis sem keppti við Norðymbraland, og að hann var heiðinn. Samt sem áður viðurkenndi Beda prestur að Penda leyfti kristnum trúboðum frá Lindisfarne inn í Mersíu og bannaði þeim ekki að predika.
Sonur Penda, Peada, kom á eftir Penda en var drepinn árið 656. Wulfhere stjórnaði Mersíu sem sjálfstætt konungsríki til dauðadags árið 675. Næsti konungurinn var Æthelred, sem sigraði Norðymbraland á orrustunni við Trent árið 679. Sonur Wulfhere, Cœnred, kom á eftir Æthelred. Árið 709 tók Ceolred við af Cœnred og svo enduðu ríkisár ættingja Penda. Næsti konungur af Mersíu var Æthelbald (716–757). Við dauða Æthelbald árið 757 hófst borgarastríð í Mersíu. Loksins kom Offa til ríkis, einn mikilvægasti konungur af Mersíu.
Árið 2009 var fjársjóður af Staffordshire uppgötvaður í Lichfield, sem var trúmiðstöð Mersíu. Smíðisgripirnir eru taldir vera frá 600–800 e.Kr. Er ekki þekkt hvort fjársjóðurinn sé kristinn eða heiðinn.
Dómkirkjan í Bamberg
thumb|250px|Dómkirkjan í Bamberg er keisarakirkja Dómkirkjan í Bamberg er keisarakirkja og aðalkirkjan í þýsku borginni Bamberg. Þar hvílir einn konungur, einn keisari, einn páfi og mýmargir furstabiskupar.
Saga dómkirkjunnar
thumb|Keisaraparið Hinrik II og Kúnígúnd. Á milli þeirra er dómkirkjan Það var Hinrik II keisari sem fyrirskipaði að reisa skyldi dómkirkjuna árið 1004 og var það fyrirrennari núverandi kirkju. Hún var reist á ótrúlega stuttum tíma og vígð 1012. Hún var helguð Maríu mey, Pétri postula og heilögum Georg. Nær allir biskupar þýska ríkisins voru viðstaddir. Turnarnir voru aðeins tveir þá. 1081 brann kirkjan hins vegar og eyðilögðust þá allar innréttingar. Eftir viðgerðir var kirkjan komin í notkun á ný 1087. 1185 brann kirkjan öðru sinni og varð skaðinn öllu meiri en áður. Því var ákveðið að rífa kirkjuna að mestu og reisa nýja frá grunni. Nýja (og núverandi) kirkjan var vígð 1237 og voru verndardýrlingarnir þeir sömu og áður. Hinrik II keisari, sem upphaflega lét reisa dómkirkjuna, var lagður til hvíldar í kirkjunni, sem og eiginkona hans, Kúnígúnd. Bæði höfðu þau verið tekin upp í tölu dýrlinga. Tveimur turnum var bætt við og eru þeir fjórir í dag. Hærri turnarnir eru 74 metra háir. Á 17. öld var kirkjan gerð upp í barokkstíl. Þegar það var búið var kirkjan með 30 ölturu. Margar af breytingunum voru þó teknar til baka á 19. öld.
Maríuhurðin
Maríuhurðin er hliðarhurð inn í dómkirkjuna og var eingöngu notuð í viðhafnarskyni, t.d. þegar nýr biskup gengur í fyrsta sinn í kirkjuna. Stór og fallegur gullinn bogi er yfir hurðinni, skreyttur styttum af verndardýrlingum kirkjunnar. Auk þess eru þar myndir af Hinrik II og Kúnígúnd. Hjá þessari hurð voru tvö sérsmíðuð ljónahöfuð sem átti að marka lengd einnar öln, sem í Bamberg var álitin 67 cm. Þessi lengdarmæling eru talin elsta fastmótaða lengdareining miðalda. Einnig var þar merki um hversu stórt fetið var og segir sagan að fetið hafi verið mælt eftir skófar Kúnígúnd. Ljónin eru bæði horfin í dag, en enn örlar á skófari Kúnígúndar.
Keisaragröf
thumb|Keisaragröfin Í dómkirkjunni hvílir Hinrik II keisari ásamt eiginkonu sinni Kúnígúnd. Í upphafi munu þau hafa legið í venjulegum kistum í grafhvelfingunni. En 1499-1513 smíðaði myndhöggvarinn Tilman Riemenschneider forláta steinkistur fyrir þau bæði. Á lokinu er mynd af keisaraparinu í líkamsstærð. Á hliðunum eru myndir með atvikum úr ævi þeirra. Steinkistan er of stór fyrir grafhvelfinguna og stendur því í hliðarrými kirkjuskipsins.
Grafhvelfing
thumb|Naglinn helgi Grafhvelfingin mun vera leifar af fyrirrennarakirkjunni frá því snemma á 11. öld. Þar hvílir Konráður III, konungur þýska ríkisins, en hann lést í Bamberg 1152. Konráður var á leið til Rómar til að láta krýna sig til keisara, en entist ekki ævin. Bamberg er einnig fæðingarstaður hans. Upphaflega stóð kista Konráðs við hlið keisarakistunnar, en hún var færð niður í grafhvelfinguna að ósk Lúðvíks I. konungs Bæjaralands. Við hlið Koráðs hvílir biskupinn Gunther, sem einnig var frá Bamberg. Í grafhvelfingunni er einnig djúpur brunnur með köldu vatni. Vatn þetta er stundum notað fyrir skírnir. Talið er að brunnurinn sé eldri en kirkjan og að kirkjan hafi einfaldlega verið reist yfir hann. Grafhvelfing kirkjunnar var reist á gömlum kirkjugarði. Þar hvíla því ýmsar persónur, ekki síst biskupar sem þjónað hafa í dómkirkjunni. Flest ummerki eftir þá voru hins vegar fjarlægð á 19. öld.
Páfagröf
Í dómkirkjunni hvílir páfinn Klemens II. Hann var þýskur og þjónaði áður sem biskup í þessari kirkju til 1046. Það ár var hann kjörinn páfi, en lést aðeins ári seinna. Lík hans var flutt til Bamberg og sett í kistu í kirkjunni, þar sem hann hvílir enn. Klemens II. er eini páfi sögunnar sem hvílir norðan Alpa. Kistan hans er ekki sýnileg fyrir almenning, enda staðsett bak við biskupastólinn.
Naglakapellan
Ein hliðarkapella dómkirkjunnar er hin svokallaða Naglakapella. Í henni er nagli úr krossi Jesú til sýnis. Engar heimildir eru lengur til um það hvernig naglinn komst til Bamberg, en líklegt er að krossfarar hafi komið með hann úr landinu helga, ef til vill Konráður III keisari sem tók þátt í 2. krossferðinni 1147-1149. Naglinn er 11 cm langur og brotinn í báða enda. Hann kemur fyrst við skjöl 1390 og er greiptur inn í statíf (Monstranz). Í kirkjunni er til bók um öll þau kraftaverk sem naglinn á að hafa orsakað. Sökum þess hve mikið naglinn var dýrkaður áður fyrr, varð að færa hann úr kirkjuskipinu yfir í hliðarkapellu, þar sem fólk var alltaf að trufla guðsþjónustur. Naglakapellan er enn í stöðugri notkun í dag og því er naglinn ekki til sýnis nema fyrir kirkjugesti.
Gunnfríður
Gunnfríður er íslenskt kvenmannsnafn.
Þingið í Worms
thumb|right|Lúther talar á þinginu í Worms. Þingið í Worms var almennt stéttaþing sem keisari hins Heilaga rómverska ríkis boðaði til í Worms þar sem nú er Þýskaland. Þingið stóð frá 28. janúar til 25. maí 1521 og keisarinn, Karl 5., veitti því forstöðu. Þingsins er einkum minnst fyrir að hafa tekið á siðbót Marteins Lúthers sem flutti mál sitt fyrir þinginu. Samkvæmt hefðinni á hann að hafa mælt þar hin fleygu orð „Hér stend ég og get ekki annað, svo hjálpi mér guð, amen!“ (þýska: Hier stehe ich. Ich kann nicht anders. Gott helfe mir. Amen.).
Gabríel (mannsnafn)
Gabríel er íslenskt karlmannsnafn.
Prumnopitys andina
Prumnopitys andina er meðalstórt, sígrænt tré úr hlíðum Andesfjalla í S-Ameríku. Viðurin er gulur og af góðum gæðum. Köngulberin eru blá og notuð hrá eða í sultu.
Óþörf tvítekning
Óþörf tvítekning ( tátólógía eða fjölyrði ) (en líka upptugga, jagstagl eða tvíklifun) (fræðiheiti: tautologia) er hugtak í málfræði sem vísar til þess þegar eitthvað er endurtekið til óþurftar, t.d. þegar sama hugtak er endurtekið með samheiti eða öðru orðalagi. Hugtökin upptugga, jagstagl og tvíklifun eru í eðli sínu óþarfa tvítekningar og lýsa því ágætlega fyrirbærinu.
Tilvísanir
Tautológia
Akurflækja
Akurflækja eða fóðurflækja (fræðiheiti: Vicia sativa) er einær klifurjurt af ertublómaætt, ættuð frá Evrasíu. Hún hefur öðru hverju fundist sem slæðingur á Íslandi.
Hólmskaupstaður
Hólmskaupstaður eða Hólmsverslun var ein af  bækistöðum  einokunarverslunarinnar á Íslandi og náði kaupsvæðið yfir Seltjarnarnes, Kjósarsýslu og Borgarfjarðarhérað sunnan Hvítár. Kaupskapur hófst í Hólmi um 1520. Mögulegt er talið að kaupstaðurinn hafi verið í Grandahólma sem er smáeyja vestur af Örfirisey.
Verslunin var flutt til Reykjavíkur 1779-1780. Öll byggð í Örfirisey eyddist í Básendaflóðinu 1799.
Vatnafjöll
Vatnafjöll eru 40 km langt og 9 km breitt basaltískt gossprungubelti suðaustan við Heklu á Íslandi. Á hólósentímabilinu hefur sprungan gosið tólf sinnum, síðast fyrir 1200 árum. Hæsti tindur Vatnafjalla er 1235 metra yfir sjávarmáli.
Vatnafjöll, sem eru austan við Heklu, eru stundum talin sérstök eldstöð, en annars flokkuð með eldstöðinni sem liggur undir og kringum Heklu.
George Harrison
thumb|200px|George Harrison árið 1974. George Harrison (25. febrúar 1943 – 29. nóvember 2001) var gítar- og sítarleikari, söngvari, laga- og textahöfundur, upptökustjóri og plötu- og kvikmyndaframleiðandi. Hann var einn af fjórum meðlimum Bítlanna og síðar einn af fimm meðlimum súperhljómsveitarinnar Traveling Wilburys. Hann aðhylltist Hindúisma á 7. áratug 20. aldar og mátti greina það í ýmsum verka hans síðar.
Harrison var tvígiftur. Fyrri kona hans var fyrirsætan Pattie Boyd og voru þau gift frá 1966 til 1974. Seinni kona hans var Olivia Trinidad Arias. Þau eignuðust einn son: Dhani Harrison. Harrison var náinn vinur Erics Claptons. Hann er sá eini af Bítlunum sem gaf út sjálfsævisögu. Hún kom út 1980 og heitir Ég um mig frá mér til mín (I Me Mine).
Hann lést úr hálskrabbameini þann 29. nóvember árið 2001.
Kynliður
thumb|300 px|Lífsferill hnotbrodda, baukmosa af kransblaðaætt Kynliður (e. gametophyte) er einstaklingur á einlitna skeiðinu. Hann er kynjaður og myndar kynfrumur. Kynliður er einlitna en gróliður er tvílitna. Í mosum er kynliður ríkjandi og vex  upp af grói sem gróliður myndar, og myndar kynfrumur. Í öðrum plöntum er gróliður ríkjandi. Kynliður skiptir sér með mítósuskiptingu (grómyndun).
Bjarkeyjarréttur
Bjarkeyjarréttur eða bæjarmannalög, er lagabálkur sem að fornu var notaður í kaupstöðum og öðrum verslunarstöðum í Noregi og víðar um Norðurlönd.
Merking
Ekki er að fullu vitað hvers vegna þessi forna verslunarlöggjöf heitir Bjarkeyjarréttur. Sumir fræðimenn hafa talið að til hafi verið orðið birk, í merkingunni verslunarstaður eða lögsagnarumdæmi, sbr. Bereich í þýsku. Yfirgnæfandi líkur eru þó á að merkingin sé lögin frá Bjarkey. Á fyrri hluta víkingaaldar var Bjarkey í Leginum (Mälaren), skammt frá Stokkhólmi, einn mikilvægasti verslunarstaður Norðurlanda. Þar var þéttbýli sem síðar hlaut nafnið Birka, e.t.v. eftir latnesku útgáfunni af Bjarkeyjar-nafninu, Birca.
Á Bjarkey var sérstakt þing, og þar hefur þróast löggjöf sem hentaði höfuðatvinnugrein staðarins, verslun og viðskiptum. Þessi bjarkeyjarréttur hefur síðan borist með kaupmönnum frá Bjarkey, og verið viðurkenndur og notaður þar sem þeir héldu kaupstefnur, og síðar víða þar sem fastir verslunarstaðir mynduðust.
Bjarkeyjarréttur í Noregi
Fjöldi staða (eyja) á Norðurlöndum ber nafnið Bjarkey, og rannsóknir hafa sýnt að flestir þeirra hafa eitthvað tengst verslun á miðöldum. Er talið að á víkingaöld hafi nafnið Bjarkey færst yfir á marga verslunarstaði, vegna þess að þar gilti bjarkeyjarréttur. E.t.v. hefur orðið Bjarkey smám saman fengið þá merkingu í huga manna.
Svæðisbundnu lögin í Noregi Gulaþingslög, Frostaþingslög o.s.frv., voru fyrst og fremst sniðin að bændasamfélaginu, þ.e. landbúnaðarlöggjöf. Því var talin þörf á sérstakri löggjöf fyrir verslunarstaði.
Magnús lagabætir lét endurskoða í heild löggjöf í Noregi. Voru þá samin ný bæjarlög sem voru nánast eins fyrir helstu kaupstaði í Noregi. Þau voru samþykkt í Björgvin 1276, og síðar eflaust í Niðarósi, Ósló og Túnsbergi. Þessi bæjarlög Magnúsar lagabætis eru kölluð bæjarlögin nýju, eða samkvæmt gamalli hefð: bjarkeyjarréttur hinn nýi.
Varðveisla
Af hinum forna bjarkeyjarrétti í Noregi eru einungis varðveitt brot og útdrættir úr bjarkeyjarréttinum í Niðarósi. Þar er m.a. kristinréttur, mannhelgibálkur og farmannalög. Margar lagagreinar eru þar sameiginlegar með Frostaþingslögum, enda var bjarkeyjarrétturinn yfirleitt eins konar viðauki við löggjöf viðkomandi svæðis. Einnig kemur fram (í grein 42) að bjarkeyjarréttur sé „á fisknesi hverju og í síldveri og í kaupförum“. Þetta má rekja til þess tíma þegar bjarkeyjarréttur var almenn löggjöf fyrir farmennsku og verslun. Norski bjarkeyjarrétturinn er sá elsti sem varðveittur er á Norðurlöndum.
Útgáfa: Norges gamle love inntil 1387 I, bls. 301–336. Nokkrir viðaukar eru í 4. bindi.
Bjarkeyjarréttur í Svíþjóð og Danmörku
Til er bjarkeyjarréttur (fornsænska: biærköarætter) sem hafði lagagildi í Stokkhólmi og víðar. Hann er í handriti frá um 1345, en gæti verið frá seinni hluta 13. aldar, frá dögum Birgis jarls.
Einnig er til bjarkeyjarréttur frá Skáni, í handriti frá seinni hluta 14. aldar. Hann gilti í Lundi og öðrum kaupstöðum þar, sem þá heyrðu undir Danmörku. Í Danmörku hafði orðið birk merkinguna afmarkað svæði, þar sem íbúarnir sóttu sérstakt þing, annað en héraðsþingið. „Birkerett“ var löggjöf sem gilti á þessu svæði, sem oftast var kaupstaður.
Melanotaenia rubripinnis
Melanotaenia rubripinnis er tegund af regnbogafiskum sem er frá norðvestur Nýju-Gíneu.
Herkúles (kvikmynd)
Herkúles getur átt við:
Sveinveig
Sveinveig er íslenskt kvenmannsnafn.
Guðlaugur Þorvaldsson
Guðlaugur Þorvaldsson (13. október 1924 - 25. mars 1996) var íslenskur viðskiptafræðingur, rektor Háskóla Íslands og ríkissáttasemjari.
Guðlaugur fæddist í Grindavík og voru foreldrar hans Þorvaldur Klemensson útvegsbóndi og Stefanía Margrét Tómasdóttir. Eiginkona Guðlaugs var Kristín Hólmfríður Kristinsdóttir ritari og eignuðust þau fjóra syni.
Nám og störf
Guðlaugur lauk stúdentsprófi frá Menntaskólanum á Akureyri árið 1944 og kandítatsprófi í viðskiptafræði frá Háskóla Íslands árið 1950. Hann starfaði sem kennari við Núpsskóla í Dýrafirði veturinn 1944-1945, var blaðamaður við vikublaðið Fálkann frá 1946-1958, stundakennari í hagfræði við Verzlunarskóla Íslands árin 1950-1961, fulltrúi á Hagstofu Íslands 1950-1956 og deildarstjóri þar frá 1956-1966. Hann hóf störf sem stundakennari við viðskiptafræðideild Háskóla Íslands árið 1956 en var settur prófessor við deildina veturinn 1960-1961. Hann var ráðuneytisstjóri í fjármálaráðuneytinu 1966-1967 en var skipaður prófessor í viðskiptafræði við Háskóla Íslands árið 1967. Hann var rektor Háskóla Íslands frá 1973-1979 og ríkissáttasemjari frá 1979-1994.
Valdemar
Valdemar er íslenskt karlmannsnafn.
Árbækur Espólíns
Árbækur Espólíns eða Íslands árbækur í sögu formi er gríðarmikið sagnfræðirit í tólf bindum eftir sýslumanninn og áhugasagnfræðinginn Jón Espólín. Það rekur sögu Íslands frá gildistöku Gamla sáttmála til daga höfundar. Það kom út í Kaupmannahöfn á árunum 1821 til 1855.
Hið íslenska bókmenntafélag hóf göngu sína með útgáfu Sturlunga sögu og Árna sögu biskups. Árbækurnar voru hugsaðar sem framhald þessara verka. Markmið höfundar var að steypa saman öllum þekktum frumheimildum um sögu Íslands, sem var tröllaukið verkefni. Verkið er um 1.900 síður að nafna- og atriðisorðaskrám meðtöldum. Það skiptist upp í tíu hluta sem prentað var í tólf bindum eða deildum. Komu níu þeirra út á meðan höfundur var enn á lífi en þrjár að honum gengnum.
Árbækurnar eru ritaðar á annálaformi þar sem atburðir á borð við embættaveitingar, árferði, fréttir, slysfarir o.fl. eru raktar í tímaröð þar sem öllu ægir saman. Ritið er fyrir vikið sundurlaust og þykir um margt óáreiðanlegt. Áhrif þess voru þó mikil, enda eina eiginlega yfirlitsritið um sögu Íslands allt til loka nítjándu aldar.
Þórður Guðmundsson (lögmaður)
Foreldrar Þórðar voru Guðmundur Erlendsson, sem var sveinn Gissurar biskups og síðar bóndi í Þingnesi í Bæjarsveit, og kona hans Ástríður, dóttir Halldórs Tyrfingssonar, síðasta ábóta í Helgafellsklaustri. Þórður var sveinn hjá Daða Guðmundssyni í Snóksdal en fór svo að búa í Þingnesi. Síðan bjó hann á Hvítárvöllum en hafði líka bú á Melum og í Reykholti.
Hann varð lögumaður sunnan og austan árið 1570 og gegndi því embætti í 36 ár, eða allt til 1605. Hann þótti fara nokkuð vel með vald sitt, fylgdi Jóni Jónssyni lögmanni norðan og vestan gegn biskupum og kirkjuvaldi en var varkárari og ekki eins áberandi og var aldrei í óvináttu við andstæðingana. Hann var lengi sýslumaður í Borgarfirði og raunar líka prófastur til 1573-1574, þegar bannað var að veraldlegir embættismenn væru prófastar jafnframt. Þórður hélt bók yfir dóma sína og er hún enn til. Eins er til bréf sem Þórður skrifaði 1601 eftir harðindaveturinn Lurk.
Þeir Jón Jónsson voru embættisbræður í 33 ár en þegar Jón lést vorið 1606 var Þórður kominn um áttrætt og treysti sér ekki til að gegna embættinu lengur, svo að hann sagði af sér en Gísli sonur hans var kjörinn til að taka við og gegndi hann lögmannsembættinu frá og með Alþingi 1606.
Kona Þórðar var Jórunn, dóttir Þórðar Einarssonar prests í Hítardal og fylgikonu hans, Þuríðar stóru Einarsdóttur, sem síðar fylgdi Sigmundi Eyjólfssyni biskupi og enn síðar Oddi Gottskálkssyni. Á meðal barna þeirra var Gísli Þórðarson lögmaður.
Íslam í Sviss
Íslam í Sviss hefur að mestu borist með innflytjendum síðan seint á 20. öld. Var undir 1% af heildaríbúafjölda árið 1980, hlutfall múslima af íbúum fastráðinna íbúa í Sviss hefur fimmfaldast á þrjátíu árum, áætlað rúmlega 5% frá og með 2013. Meirihluti þeirra er frá fyrrum Júgóslavíu (áætlaður 56% sem 2010, flestir frá Kosovo); 20% til viðbótar (2010 áætlun) er frá Tyrklandi. Þetta er vegna þess að á sjöunda og áttunda áratugnum hvatti Sviss unga menn frá Júgóslavíu og Tyrklandi til að koma sem gestastarfsmenn. Upphaflega ætluðu þessir ungu menn aðeins að dvelja tímabundið í Sviss, en endurskoðuð svissnesk innflytjendalög á áttunda áratugnum leyfðu fjölskyldusamsetningu. Þar af leiðandi enduðu þessir menn á því að dvelja í Sviss þar sem þessi nýju lög heimiluðu eiginkonum og börnum þessara ungu manna inn í landið. Frá þessu tímabili stafar megnið af innflytjendum múslima til Sviss frá hælisleitendum sem koma fyrst og fremst frá Austur-Evrópu.
Mikill meirihluti múslima í Sviss fylgir súnnítagreininni. Sumir frægir múslimar í Sviss eru Tariq Ramadan, Frithjof Schuon, Titus Burckhardt, Xherdan Shaqiri og Isabelle Eberhardt.
Bedfordshire
thumb|250px|Bedfordshire á Englandi. thumb|200px|Fáni Bedfordshire.
Bedfordshire (skammstafað Beds) er sýsla á Austur-Englandi á Bretlandi. Höfuðborg Bedfordshire er Bedford.
Íslam í Belgíu
Íslam er næststærsta trú í Belgíu á eftir kristni. Nákvæmur fjöldi múslima í Belgíu er ekki þekktur en ýmsar heimildir herma að 4,0% til 7,6% íbúa landsins fylgi íslam. Fyrsta skráða tilvist íslams í Belgíu var árið 1829, en flestir belgískir múslimar eru fyrstu, önnur eða þriðju kynslóðar innflytjendur sem komu eftir sjöunda áratuginn.
Galdur (mannsnafn)
Galdur er íslenskt karlmannsnafn.
Erik Weihenmayer
thumb|Erik Weihenmayer Erik Weihenmayer (f. 23. september 1968) er bandarískur blindur fjallgöngumaður og íþróttamaður. Hann var fyrsti blindi maðurinn sem náði tindi Everestfjalls 25. maí 2001.
Eðliseignarfall
Eðliseignarfall (fræðiheiti: Genitivus qualitatis) er eignarfall sem gefur til kynna eiginleika sem stýrandi orð hefur í setningu og notast ekki við forsetningar. Eðliseignarfall var algengara að fornu en að nýju og gætir áhrifa frá latínu.
Athugið að þegar sagt er t.d. að einhver sé maður mikillar ættar, þá er spurning hvort réttara væri að flokka það sem upprunaeignarfall.
HSBC
HSBC Holdings plc er almenningshlutafélag gert að hlutafélagi í Englandi og Wales árið 1990. Höfuðstöðvar fyrirtækisins hefur verið í London síðan 1993. Frá og með 2009 er HSBC stærsti banki í heimi og sjötta stærsta fyrirtækið í heimi, samkvæmt tímaritinu Forbes. Höfuðstöðvar þeirra voru staðsettar í Hong Kong þar til ársins 1992 þegar HSBC tók yfir Midland Bank, yfirtakan gerði að verkum að nauðsynlegt var að flytja höfuðstöðvarnar til London. Hong Kong er enn mikilvæg tekjuöflunarleið fyrir bankann. Í seinni tíð hafa HSBC yfirtekið nokkra banka í Kína og þannig kemur bankinn aftur í uppruna sína. HSBC hefur stóran markað í Asíu í útláni, fjárfestingu og vátryggingu.
HSBC er skrifað hjá kauphöllum í London, New York, Hong Kong, París og Bermúda og er líka skrifað í FTSE 100- og Hang Seng-vísitölunum.
Berkshire
thumb|250px|Berkshire á Englandi.
Berkshire (skammstafað Berks) er sýsla á Suðaustur-Englandi á Bretlandi. Höfuðborg Berkshire er Reading.
Títóismi
thumb|250px|right|Josip Broz Tito árið 1971 Títóismi er pólitísk stefna sem er ein grein sósíalisma, kennd við Tító marskálk (1892-1980) og þykir einkum einkenna stjórnartíð hans í Júgóslavíu (1945-1980). Nafngiftin er notuð til aðgreiningar frá öðrum sósíalistum, en títóistar sjálfir kalla sig yfirleitt bara sósíalista.
Ólíkt flestum öðrum löndum Austur-Evrópu, þá tókst Júgóslövum að sigra hernámslið Þjóðverja án mikillar aðstoðar Rauða hersins við lok Síðari heimsstyrjaldar. Árið 1945 var Júgóslavía því á valdi skæruliða sem flestir aðhylltust kommúnískar eða sósíalískar hugmyndir og lutu forystu Títós. Þeir voru því ekki bundnir af vilja Stalíns og Sovétmanna eins og flest hin löndin. Skömmu eftir stríð kom til vinslita milli Stalíns og Títós, sem vildi að Júgóslavía færi sínar eigin leiðir til þess að framkvæma sósíalismann. Það er þessi júgóslavneska leið, sem er gjarnan kennd við Tító sjálfan.
Til aðgreiningar frá öðrum greinum sósíalisma, þá felur títóismi í sér sterk syndikalísk áhrif — það er að segja, að verksmiðjur og aðrar einingar hagkerfisins eru að miklu leyti undir stjórn verkamanna sjálfra, verkalýðshreyfingin hefur meira sjálfstæði gagnvart ríkisvaldinu heldur en t.d. við stalíníska eða maóíska stjórnarhætti og áætlunarbúskapurinn er ekki eins umfangsmikill, heldur gefur ákveðið rúm fyrir markað. Þar sem Júgóslavía var fjölþjóðlegt sambandsríki, má líta á hvort tveggja sem einkenni á títóismanum líka: Áherslur á að þjóðarbrot hafi verulega sjálfstjórn hvert í sínu fylki, og að allir eigi að vera jafnir fyrir ríkinu, óháð þjóðerni, og fylkin myndi ríkið í sameiningu. Auk þess nutu Júgóslavar mun meiri réttinda en flestir aðrir íbúar Austur-Evrópu, til dæmis hvað snerti ferðafrelsi og prentfrelsi.
Eftir vinslitin við Stalín, fylgdi Júgóslavía að mestu hlutleysisstefnu í utanríkismálum, eftir því sem hægt var í Kalda stríðinu. Tító stofnaði Samband hlutlausra ríkja ásamt Gamal Abdel Nasser, forseta Egyptalands, Jawaharlal Nehru, forseta Indlands og Sukarno, forseta Indónesíu. Austur-evrópsku ríkin sniðgengu Júgóslava að miklu leyti, og því beindust utanríkisviðskipti þeirra að mestu leyti til Vestur-Evrópu.
Naughty Dog
Naughty Dog er bandarískt tölvuleikjahönnunarfyrirtæki sem er staðsett í Santa Monica, Kaliforníu og er í eigu Sony Interactive Entertainment. Fyrirtækið var stofnað 1984 og í dag er það þekktast fyrir að hanna leiki eins og Crash Bandicoot, Jak & Daxter, Uncharted og The Last of Us.
Fyrirtækjayfirgrip
Fyrirtækið var stofnað sem JAM Software 1984 af Jason Rubin og Andy Gavin þegar þeir voru unglingar. Nafn fyrirtækisins var breytt í Naughty Dog árið 1989
Frá 1984 til 1994 hönnuðu Rubin og Gavin alla leikina sjálfir; Rubin sá um teikningarnar og að hanna borðin á meðan Gavin var forritarinn. Eftir að þeir kláruðu slagsmálaleikinn Way of the Warrior árið 1994 fyrir Universal Interactive Studios fengu þeir samning að gera leik fyrir PlayStation-leikjatölvuna. Þeir réðu nýtt starfsfólk til að hjálpa sér með leikinn sem varð svo að Crash Bandicoot og kom út haustið 1996.
Crash Bandicoot varð vinsæll um allan heim og Naughty Dog gerðu tvo framhaldsleiki og kappakstursleik frá 1997-1999. En Naughty Dog hættu að vinna með Universal og seldu fyrirtækið til Sony Computer Entertainment árið 2001 og fyrir PlayStation 2 gerðu þeir víðáttuheimshasarleikina Jak & Daxter frá 2001-2005.
Árið 2004 yfirgáfu Rubin og Gavin fyrirtækið til þess að einbeita sér á öðrum verkefnum fyrir utan leikjahönnun. Evan Wells og Christophe Balestra tóku við sem forstjórar fyrirtækisins og ásamt Amy Hennig leiddu nýja Naughty Dog-teymið í að hanna Uncharted: Drake's Fortune fyrir PlayStation 3 sem kom út um veturinn 2007.
Eftir að hafa klárað framhaldsleikinn fyrir Uncharted árið 2009 skiptist Naughty Dog-teymið í tvennt. Eitt teymið vann að Uncharted 3: Drake's Deception, sem kom út 2011, á meðan hitt teymið hannaði The Last of Us, sem kom út 2013. Báðir Uncharted-framhaldsleikirnir og The Last of Us eru taldir einir áhrifamestu leikirnir fyrir PlayStation 3-kynslóðina.
Í mars 2014 yfirgaf Amy Hennig fyrirtækið. Wells og Balestra fengu Bruce Straley og Neil Druckmann, sem höfðu lokið hönnun á The Last of Us, að klára Uncharted 4 sem kom svo út 2016 og er síðasti Uncharted-leikurinn með Nathan Drake. Christophe Balestra og Bruce Straley yfirgáfu síðan fyrirtækið árið 2017, um það leytið þegar Naughty Dog gaf út síðasta Uncharted-leikinn sinn - Uncharted: The Lost Legacy.
Árið 2018 var Neil Druckmann, rithöfundur og hönnuður hjá Naughty Dog, hækkaður í tign sem varaforstjóri fyrirtækisins. Naughty Dog gaf svo framhaldinu að The Last of Us í júní 2020 og þrátt fyrir góða viðtöku frá gagnrýnendum og sterkar sölur þá fékk fyrirtækið hvöss viðbrögð frá sumum aðdáendum út af sögu leikjarins.
Í desember 2020 varð Neil Druckmann gerður að meðforstjóra fyrirtækisins ásamt Wells. Alison Mori og Christian Gyrling voru gerð að varaforstjórum í hans stað.
Melanotaenia kamaka
Melanotaenia kamaka er tegund af regnbogafiskum sem er frá norðvestur Nýju-Gíneu.
Suede
thumbnail|Suede á endurkomutónleikum árið 2010. thumbnail|Brett Anderson, söngvari Suede. Suede er ensk hljómsveit stofnuð í London árið 1989. Hún hefur verið kennd við bretapoppsenuna. Platan Coming Up(1996) naut mikilla vinsælda í Bretlandi og komst á toppinn á sölulistum. Hljómsveitin hætti árið 2003 eftir slakt gengi með síðustu plötur sínar. Hóf Brett Anderson sólóferil ásamt því að gera plötu og fara í tónleikaferðalag með fyrrum gítarleikara Suede, Bernard Butler, undir heitinu The Tears. Suede kom aftur saman árið 2010 og hefur gefið út 2 plötur upp frá því. Í Bandaríkjunum hefur sveitin gengið undir nafninu London Suede, þar sem önnur hljómsveit hafði réttinn af Suede nafninu.
Hljómsveitin spilaði á Iceland Airwaves árið 2000 og spilar í Laugardalshöll árið 2016.
Núverandi meðlimir
Brett Anderson – söngur (1989–2003; 2010–) Mat Osman – bassi (1989–2003; 2010–) Simon Gilbert – trommur (1991–2003; 2010–) Richard Oakes – gítar, píano (1994–2003; 2010–) Neil Codling – gítar, hljómborð (1996–2001; 2010–)
Öskjuvegur
Öskjuvegur er gönguleið yfir Ódáðahraun frá Herðubreiðalindum í austri til Svartárkots í Bárðardal í vestri. Leiðin liggur hæst í um 1300 metra yfir sjávarmál í Dyngjufjöllum. Gönguleiðin er 97 km og áætlaður göngutími er fimm dagar. Lóðrétt hækkun á leiðinni er 800 metrar.
Fimm skálar í eigu Ferðafélags Akureyrar eru á gönguleiðinni en þeir eru Þorsteinsskáli í Herðubreiðalindum, Bræðrafell  við suðurrætur Kollóttudyngju, skálar við Drekagil í Öskju, Dyngjufell í Dyngjufjalladal og við Botna rétt hjá efstu upptök Suðurár.
Heimild
Öskjuvegur (Ferðafélag Íslands)
Herne
thumb|Herne. Herne er borg í sambandsríkinu Norðurrín-Vestfalía í Þýskalandi. Hún er á Ruhr-svæðinu milli borganna Bochum og Gelsenkirchen. Íbúar voru 157.000 árið 2020.
Hnýði
Hnýði er forðabúr fyrir næringarefni plantna sem þær nýta sér á vetrum og tryggir plöntunni vaxtarmagn vorið eftir. Hnýði eru tvennskonar: stöngulhnýði eða rótarhnýði. Plöntur notast einnig við hnýðið við kynlausa æxlun.
Einar Vigfússon
Einar Vigfússon (24. júlí 1927 – 6. september 1973) var íslenskur sellóleikari sem stundaði nám, m.a. í London. Hann lék með sinfóníuhljómsveit Íslands frá stofnun hennar árið 1950 og var kennari við Tónlistarskólann í Reykjavík frá 1951. Einar Vigfússon kom bæði fram sem einleikari og kammermúsikant hér heima og erlendis.
GMDSS
Alþjóðlegt neyðar- og öryggiskerfi fjarskipta á sjó eða GMDSS (úr ensku: Global Maritime Distress and Safety System) er alþjóðleg samþykkt um öryggisferla, tækjabúnað og samskiptastaðla sem nota skal til að tryggja öryggi skipa á sjó og gera björgunaraðilum auðveldara fyrir að koma skipum til aðstoðar. Kröfur um GMDSS voru teknar upp í Alþjóðasamning um öryggi mannslífa á hafinu (SOLAS) árið 1988.
GMDSS nær yfir nokkur neyðarkerfi sem sum hafa verið í notkun áratugum saman meðan önnur eru ný af nálinni. Kerfinu er ætlað að gera eftirfarandi aðgerðir mögulegar: útsendingu neyðarkalls (með staðarákvörðun), samhæfingu björgunaraðgerða, útsendingu sjóviðvarana, almenn samskipti og samskipti milli skipa. Kröfur um drægni fjarskiptatækja fara eftir farsviði skipa fremur en stærð þeirra. Kerfið gerir líka kröfu um fleiri en eina óháða leið til að senda út neyðarkall og varaaflgjafa til að nota í neyð.
Skemmtibátar þurfa ekki að uppfylla kröfur GMDSS um drægni fjarskiptabúnaðar en VHF-talstöðvar til notkunar á sjó eru í auknum mæli með búnað fyrir stafrænt valkall (DSC).
Vottanir
GMDSS-kerfið gerir ráð fyrir nokkrum gerðum skírteina fjarskiptamanna sem gefin eru út af yfirvöldum í hverju landi fyrir sig. Á strandsvæðum (innan færis við að minnsta kosti eina VHF-landstöð sem tekur við DSC-boðum), eða A1-hafsvæðum, er takmarkað fjarskiptaleyfi (ROC) nægjanlegt, en utan þess þarf almennt fjarskiptaleyfi (GOC) á öllum skipum sem falla undir SOLAS-samþykktina.
Fyrir skip sem ekki falla undir SOLAS-samþykktina eru gefin út skammdræg fjarskiptaleyfi fyrir A1-hafsvæði og langdræg leyfi þar fyrir utan. Auk þess er hægt að gefa út skírteini fyrir fjarskiptamann sem takmarkast við notkun stafræns valkalls á VHF-tíðni, sem er þannig líka takmarkað við A1-hafsvæði.
Kvæðabók úr Vigur
Kvæðabók úr Vigur (AM 148 8vo) er íslenskt pappírshandrit sem geymir safn alþýðlegra fræða frá miðöldum fram undir miðja 17. öld. Kvæðabókin er ein mikilvægasta sýnisbók íslenskra bókmennta á 17. öld og hefur að geyma kveðskap á borð við sálma, trúarleg kvæði, tóbaksvísur, vikivaka, eddukvæði, harmljóð og barnagælur svo fátt eitt sé nefnt.
Michael Crichton
thumb|right|Michael Crichton árið 2002. John Michael Crichton (23. október 1942 – 4. nóvember 2008) var bandarískur rithöfundur og kvikmyndagerðarmaður. Bækur hans hafa selst í yfir 200 milljónum eintaka um allan heim og yfir tugur þeirra hefur verið kvikmyndaður. Bækur hans falla flestar í flokk vísindaskáldskapar, tæknitrylla og læknaskáldskapar. Skáldsögur hans fjalla oft um nýja tækni og mistök í samskiptum manna við hana, sérstaklega líftækni sem leiðir til hörmunga. Margar af skáldsögum hans byggjast á læknisfræðilegi eða vísindalegi þekkingu, sem endurspeglar bakgrunn Crichtons sjálfs.
Crichton lauk doktorsprófi frá Harvard Medical School árið 1969 en stundaði ekki lækningar og kaus að einbeita sér að skrifum sínum í staðinn. Hann hóf að skrifa undir dulnefni. Skáldsögur hans urðu 26 talsins. Meðal þeirra þekktustu eru The Andromeda Strain (1969), The Terminal Man (1972), Lestarránið mikla (1975), Congo (1980), Sphere (1987), Júragarðurinn (1990), Rising Sun (1992), Afhjúpun (1994), Horfinn heimur (1995), Airframe (1996), Timeline (1999), Prey (2002), State of Fear (2004), og Next (2006). Nokkrar ókláraðar skáldsögur voru gefnar út eftir dauða hans árið 2008 en þær voru mislangt komnar.
Crichton tók einnig þátt í kvikmynda- og sjónvarpsiðnaðinum. Árið 1973 skrifaði hann og leikstýrði Westworld, fyrstu myndinni sem notaði tvívítt tölvugert myndefni. Hann leikstýrði einnig Coma (1978), The First Great Train Robbery (1979), Looker (1981), og Runaway (1984). Hann var höfundur sjónvarpsþáttanna ER (1994–2009), og nokkrar af skáldsögum hans voru kvikmyndaðar, einkum Jurassic Park-bókaröðin.
Hann var á öndverðum meiði við meginstraumsvísindamenn í ýmsum málefnum, svo sem loftslagsbreytingum, hættu vegna reykinga og leit að lífi á öðrum hnöttum. Crichton sjálfur setti þessa andstöðu fram sem „hagnýta efahyggju“ um vísindi sem byggja á samþykki, með þeim rökum að of mikil trú á tölfræðilíkönum skapi möguleika á hlutdrægni, sérstaklega þegar fólk er beitt pólitískum og samfélagslegum þrýstingi eins og löngun til að afstýra kjarnorkustríði.